**Monika-Naiset liitto ry** on suomalainen monikulttuurinen yhdistys, joka edistää maahanmuuttajataustaisten naisten tasa-arvoista asemaa ja osallisuutta Suomessa, ennaltaehkäisee naisiin kohdistuvaa väkivaltaa sekä perheessä ja parisuhteessa tapahtuvaa väkivaltaa. Liitto on perustettu 1998. Monika-Naiset-liitto on SOSTEn jäsenjärjestö.

Kokoomuksen Arto Satosen aloitteesta järjestölle myönnettiin 1.1.2011 pysyvä valtionapu. Satonen istui myös järjestön hallituksessa. Järjestön puheenjohtajana toimi sosiaalidemokraattien kansanedustaja Nasima Razmyar vuodesta 2011. Razmyarin jälkeen puheenjohtajaksi tuli 2017 Bahar Mozaffari.

Rahoitusepäselvyydet
--------------------

MTV3 kertoi kesällä 2012 että järjestö oli käyttänyt saamien avustuksia eri tarkoituksiin kuin niitä oli myönnetty. Liiton toiminnanjohtaja kiisti epäily.

Raha-automaattiyhdistys ja sisäministeriö tarkastivat liiton kolmen hankkeen rahankäyttöä vuonna 2012 kun liiton entinen työntekijä oli kannellut asiasta. Sosiaali- ja terveysministeriö päätti RAY:n esityksestä että avustus liiton Malla-hankkeeseen lopetetaan. RAY:n mukaan hankkeen hallinnointi oli puutteellista vaikka varsinaisia väärinkäytöksiä ei havaittu. Sisäministeriö ei löytänyt tarkistamistaan hankkeista huomautettavaa.

Kesällä 2012 useat työntekijät kertoivat MTV3 Uutisille vakavista työhyvinvointiongelmista liitossa ja osa kertoi sairastuneensa. Ylen mukaan järjestössä oli tulehtunut työilmapiiri.

Järjestö on saanut 2015-2017 avustuksia RAY:lta noin 2,4 miljoonaa euroa ja Helsingin kaupungilta 600 000 euroa.

Helsingin kaupungin sosiaali- ja terveyslautakunta moitti vuosien 2016 ja 2017 järjestöä sen omavaraisuudesta. Järjestön oma pääoma oli negatiivinen, mutta se sai silti kaupungin avustuksia. Järjestöllä oli myös maksuhäiriöitä.

Lähteet
-------

1. ↑  Tietoa meistä – Monika-Naiset liitto ry *Monika Naiset liitto*. Viitattu 20.3.2020.
2. ↑  Satonen, Arto: *Realismia turvapaikkapolitiikkaan, resursseja kotoutumiseen*. Helsinki: Kokoomuksen eduskuntaryhmä, 2010.
3. ↑  LA 84/2010 vp – Lakialoite: Laki eräiden naisjärjestöjen valtionavusta annetun lain 1 §:n muuttamisesta *Eduskunta*. Viitattu 20.3.2020.
4. ↑  "*Naisjärjestöillä tarkoitetaan tässä laissa Naisjärjestöjen Keskusliitto ― Kvinnoorganisationernas Centralförbund r.y:tä, Naisjärjestöt yhteistyössä ― Kvinnoorganisationer i Samarbete NYTKIS ry:tä ja Monika-Naiset liitto ry:tä. – Tämä laki tulee voimaan 1 päivänä tammikuuta 2011.*": 1137/2010 : Laki eräiden naisjärjestöjen valtionavusta annetun lain 1 §:n muuttamisesta *Finlex*.  17.12.2010. Viitattu 20.3.2020.
5. ↑  8.6.2007/663 – Laki eräiden naisjärjestöjen valtionavusta *Finlex*. Viitattu 20.3.2020.
6. ↑  Nasima Razmyar – Curriculum Vitae *Nasima.fi*.  Arkistoitu 27.10.2017. Viitattu 20.3.2020.
7. ↑  Tiedote 1.6.2017: Monika-Naiset liitto ry:n uusi puheenjohtaja on Bahar Mozaffari *Monika Naiset liitto*. Viitattu 20.3.2020.
8. ↑  MTV3: Monika-Naiset -liitossa rahasotkuepäily *Kaleva.fi*.  15.6.2012 . Viitattu 20.3.2020.
9. 1 2  Monika-Naiset liitto selvitti kiisteltyjä hankkeitaan *MTV3*.  12.12.2012.  Arkistoitu 27.10.2017. Viitattu 20.3.2020.
10. ↑  Eskonen, Hanna : Ministeriö selvittää maahanmuuttajanaisten kattojärjestön rahankäyttöä *Yle Uutiset*.  25.9.2012 . Viitattu 20.3.2020.
11. 1 2  Honkamaa, Antti : Helsinki tuki sadoilla tuhansilla maksuhäiriöihin päätyneitä maahanmuuttaja­järjestöjä – jopa parkkisakot menivät perintään *Ilta-Sanomat*.  27.10.2017 . Viitattu 20.3.2020.